Դարե Վրշիչ

**Դարե Վրշիչ** (սլովեն․՝ Dare Vršič, ), սլովենացի ֆուտբոլիստ, Մարիբորի կիսապաշտպանն է։

## Ակումբային կարիերա
thumb|left|150px|Վրշիչը Օլիմպիայի կազմում
Վրշիչը Մուրա ակումբի սանն է։ 2001թ․ ակումբի հիմնական կազմում իր մեկնարկային հանդիպումն է անցկացնում Սլովենիայի առաջնությունում։ 2003թ․ տեղափոխվում է Ցելե, որի կազմում կարողանում է նվաճել Սլովենիայի գավաթը։ 2005թ․ տեղափոխվում է Ժիլինա։ 2007թ․ ֆուտբոլիստը տեղափոխվում է ռումինական Տիմիշոարա, բայց այնտեղ լուրջ հաջողություններ չգրանցելով 2010թ․ վարձավճարով տեղափոխվում է Կոպեր։ Նոր ակումբի կազմում իր մեկնարկային հանդիպումն անցկացրել է փետրվարի 27֊ին, երբ թիմը մրցում էր Ռուդարի դեմ։ Հենց մեկնարկային խաղում Վրշիչին հաջողվում է գրավել մրցակցի դարպասը։ Ապրիլի 10-ին Ինտերբլոկի դեմ խաղում Վրշիչը դառնում է Հեթ-տրիկի հեղինակ։ Ֆուտբոլիստը Կոպերին օգնում է իր պատմության մեջ առաջին անգամ նվաճելու երկրի առաջնության չեմպիոնի տիտղոսը։ 2011թ․ սկզբին տեղափոխվում է Օլիմպիա, որտեղ իր մեկնարկային հանդիպումն անցկացնում է փետրվարի 22-ին Ռուդարի դեմ խաղում։ Մարտի 19-ին նախկին թիմի՝ Կոպերի դեմ խաղում Վրշիչը դառնում է դուբլի հեղինակ խփելով իր առաջին գոլերը Օլիմպիայի կազմում։ 2012թ․ Վրշիչին հաջողվում է դառնալ առաջնության գլխավոր ռմբարկու։

2012թ․ ամռանը ֆուտբոլիստը տեղափոխվում է Աուստրիա։ Հուլիսի 25֊ին Ավստրիայի առաջնությունում իր մեկնարկային խաղն է անցկացնում Վոլֆսբերգի դեմ խաղում։ Աուստրիայի կազմում կարողանում է դառնալ երկրի առաջնության հաղթող։

2014թ․ սկզբին վերադառնում է հայրենիք միանալով Մարիբորին։ Մարտի 2-ին նախկին թիմի՝ Օլիմպիայի դեմ խաղում անցկացնում է իր մեկնարկային հանդիպումը։ Ապրիլի 19-ին Զավրչի դեմ խաղում իր առաջին գոլն է խփում Մարիբորի կազմումref>։ Եվրոպայի լիգայի խաղերում Վրշիչը մեկական գնդակ է հեղինակում իսպանական Սևիլյայի դեմ անցկացված խաղերում։ Մարիբորի կազմում Վրշիչը 3 անգամ դառնում է առաջնության հաղթող։ 2017թ․ շնորհվում է Սլովենիայի լավագույն ֆուտբոլիստի տիտղոսը։

## Ազգային հավաքականի կազմում
2007թ․ հունիսի 2-ին Սլովենիայի ազգային հավաքականի կազմում Եվրոպայի առաջնության ընտրական մրցաշարում իր մեկնարկային հանդիպումն է անցկացնում Ռումինիայի դեմ խաղում։ Հենց այս խաղում էլ Վրշիչը երկրորդ խաղակեսում փոխարինելով Կոմացին խփում է իր առաջին գնդակը ազգային հավաքականի կազմում։

### Գոլերը ազգային հավաքականի կազմում

## Նվաճումներ
**Թիմային**

 **Ցելե**
* Սլովենիայի գավաթակիր — 2004/2005

 **[[Ժիլինա ՖԱ|Ժիլինա]]**
* 15px Սլովակիայի առաջնություն — 2006/2007

 **Կոպեր**
* 15px Սլովենիայի առաջնություն — 2009/2010

 **[[Աուստրիա Վիեննա|Աուստրիա]]**
* 15px Ավստրիայի առաջնություն — 2012/2013

 **[[Մարիբոր (ֆուտբոլային ակումբ)|Մարիբոր]]**
* 15px Սլովենիայի առաջնություն — 2013/2014
* 15px Սլովենիայի առաջնություն — 2014/2015
* 15px Սլովենիայի առաջնություն — 2016/2017
* Սլովենիայի գավաթակիր — 2015/2016
* Սլովենիայի սուպերգավաթակիր — 2014

**Անձնական**

* Սլովենիայի առաջնության լավագույն ռմբարկու — 2011/2012
* Սլովենիայի տարվա ֆուտբոլիստ — 2016/2017

## Ծանոթագրություններ

## Արտաքին հղումներ
* Վրշիչը soccerway.com կայքում
* Վրշիչը sports.ru կայքում
* Վրշիչը nkmaribor.com կայքում
* Վրշիչը national-football-teams.com կայքում

Կատեգորիա:Աուստրիա Վիեննայի ֆուտբոլիստներ
Կատեգորիա:Ժիլինայի ֆուտբոլիստներ
Կատեգորիա:Մարիբորի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ